સારાંશ માટે દસ્તાવેજ: ધરપકડ ટાળવા માટે જ તેમણે દિલ્હી હાઈકોર્ટમાં આગોતરા જામીનની અરજી કરી હતી, પણ તેને આખરે કોર્ટે નકારી કાઢી. 

તેથી મંગળવારે તેઓ સુપ્રીમ કોર્ટ પહોંચ્યા હતા, પરંતુ તેમની અરજી પર તાત્કાલિક વિચાર કરવાનો અદાલતે ઇનકાર કર્યો. 

બુધવારે આખરે સાંજે આઠ વાગ્યે તેમણે પત્રકાર પરિષદ બોલાવીને પોતાની સામેના આરોપોને નકારી કાઢીને કહ્યું કે પોતે ભાગ્યા નથી, પણ પોતાના હિતોની રક્ષા માટે કાનૂનના શરણમાં ગયા છે. 

કૉગ્રેસકાર્યાલય ખાતે પત્રકાર પરિષદ પૂરી કરીને ચિદમ્બરમ જોરબાગના પોતાના ઘરે પહોંચ્યા. તેમની પાછળ જ થોડીવારમાં સીબીઆઈની ટીમ આવી પહોંચી અને તેમની ધરપકડ કરી.

વિવાદો સાથે કાયમી પનારો 

પલાનીઅપ્પન ચિદમ્બરમ મનમોહન સરકારમાં નાણામંત્રી હતા, ત્યારે કેટલાક મુદ્દે ભારે વિવાદો થયા હતા.  

વરિષ્ઠ પત્રકાર પરંજોય ગુહા ઠકુરતા કહે છે, "તેમના રાજકીય વિરોધીઓ એવું કહેતા હતા કે તેમની આર્થિક વિચારસરણી જમણેરી છે."

"પરંતુ ચિદમ્બરમે કહ્યું કે કૉંગ્રેસ સમાજવાદમાં વિશ્વાસ રાખે છે અને હું પણ તેના પર જ વિશ્વાસ કરું છું."

ઠકુરતા કહે છે, "તેમણે ઘણાં બજેટ આપ્યાં અને મોટા ઉદ્યોગપતિઓને ખુશ કરવાની કોશિશ કરી."

"સાથોસાથ તેમણે એવું દેખાડવાની પણ કોશિશ કરેલી કે ગરીબો માટે પણ તેઓ કામ કરે છે અને સમાજવાદમાં ભરોસો કરે છે."

તેઓ આગળ કહે છે, "ચિદમ્બરમ સામે આઈએનએક્સ અને ઍરસેલ મૅક્સિસના મામલામાં આરોપ છે."

" એવા આરોપ છે કે તેઓ નાણામંત્રી હતા ત્યારે આ કંપનીઓમાં વિદેશી મૂડીરોકાણની મંજૂરી આપેલી અને તેના બદલામાં તેમના પુત્રને ફાયદો થયો હતો."

"તેની સામે ચિદમ્બરમનું કહેવું છે કે તમે મારી પાછળ કેમ પડ્યા છો, કેમ કે હું ત્યારે એકલો નહોતો."

"ફોરેન ઇન્વૅસ્ટમેન્ટ પ્રમોશન બોર્ડના નિયમ પ્રમાણે મંજૂરી અપાઈ હતી. ક‌ૅબિનેટ કમિટી ઑન ઇકોનૉમીએ પણ મંજૂરી આપી હતી."

2જી કૌભાંડમાં આરોપ 

પ્રથમ મનમોહન સરકારમાં ચિદમ્બરમ નાણામંત્રી હતા, ત્યારે 2જી માટે અપાયેલા લાઇસન્સના કારણે થયેલા વિવાદોમાં પણ તેમનું નામ સંડોવાયું હતું.  

ઠકુરતા કહે છે, "તે વખતના ટેલિકોમ મિનિસ્ટર એ. રાજાએ 'લેટર ઑફ ઇન્ટેન્ટ' બહાર પાડ્યો, ત્યારે નાણામંત્રી તરીકે તેઓ ચૂપ રહ્યા હતા તેવો આક્ષેપ છે."

"મામલો અદાલતમાં પહોંચ્યો હતો પણ, ત્યારે આમાં ચિદમ્બરમનો કોઈ હાથ હોવાનું અદાલતે સ્વીકાર્યું નહોતું. અત્યાર સુધી તે કેસમાં અપીલ પણ થઈ નથી."

પરંજોય કહે છે કે ચિદમ્બરમની છાપ મિશ્ર પ્રકારની છે. ક્યારેય સારું કામ કર્યું હતું, ક્યારેય જે...\nદસ્તાવેજની સમાન ભાષામાં સારાંશ:
આઈએનએક્સ મીડિયાના કેસમાં સીબીઆઈએ આખરે ભૂતપૂર્વ ગૃહ પ્રધાન પી. ચિદમ્બરમની ધરપકડ કરી છે.